Ir-Regolament (KEE) Nru 184/75 Tal-Kummissjoni
ta’ l-24 ta’ Jannar 1975
li jemenda r-Regolament (KEE) Nru 315/68 dwar l-ippakkjar u l-preżentazzjoni tal-basal tan-narċis
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 234/68 [1] tas-27 ta’ Frar 1968 dwar l-istabbiliment ta’ organizzazzjoni komuni tas-suq tas-siġar ħajjin u pjanti, basal, għeruq u affarijiet oħra ta’ din ix-xorta, fjuri maqtugħin u weraq ornamentali, u b’mod partikolari Artikolu 4 tiegħu,
Billi l-Kapitolu V "Pakkeġġjar u preżentazzjoni" tal-Anness tar-Regolament tal-Kunsill Nru 315/68 [2] tat-12 ta’ Marzu 1968 li jiffissa standards ta’ kwalità għall-basal tal-fjuri, basal tal-qasab u tuberi tal-fjuri, kif emendat l-aħħar bir-Regolament (KEE) Nru 1793/73 [3], jistabbilixxi fit-tieni paragrafu tiegħu li kull pakkett ta’ unità jista’ jkun fih biss prodotti tal-istess speċi, ta’ varjetà waħda jew bosta, u li r-regoli li jirrigwardaw id-daqs hemm bżonn li jiġu mħarsa;
Billi dik id-dispożizzjonijiet tipprojbixxi lill-persuni li jbiegħu l-prodotti in kwestjoni milli jissodisfaw għal kollox l-esiġenzi l-ġodda ta’ ċerti xerrejja li jixtiequ jakkwistaw pakketti ta’ unità li jkun fihom iktar minn speċi waħda ta’ narċis;
Billi m’hu ffissat ebda daqs minimu għall-ispeċi tan-narċis għajr dak "tazetta"; billi fil-każ tan-narċis għalhekk huwa possibbli li jkun awtorizzat li jiġu mħallta basal ta’ speċi differenti;
Billi id-dispożizzjonijiet li għandhom x’jaqsmu ma’ l-ippakkiġġjar u l-preżentazzjoni u l-immarkar ta’ dawn il-basal għandhom għalhekk jiġu emendati kif imiss;
Billi l-miżuri stabbiliti f’dan ir-Regolament huma skond l-Opinjoni tal-Kumitat ta’ Ġestjoni għall-Pjanti Ħajjin,
ADOTTAT DAN IR-REGOLAMENT:
Artikolu 1
1. Is-sentenza li ġejja hija miżjuda mat-tieni paragrafu tal-Kapitolu V tal-Anness għar-Regolament (KEE) Nru 315/68:
"Madankollu, fil-każ ta’ basal ta’ speċi tan-narċis għajr dak "tazetta", il-pakkett tal-unità jista’ jkun fih basal ta’ iktar minn speċi waħda bil-kundizzjoni li t-taħlita jkun fiha mhux inqas minn għaxra u mhux aktar minn 50 basla, li jkunu ta’ mill-anqas ta’ tlett speċi differenti. In-numru ta’ basal ta’ kull speċi li jinsabu fil-pakkett għandu jkun bejn wieħed u ieħor indaqs."
2. Dan li ġej huwa miżjud mat-tieni inċiż tal-Kapitolu VI A I (b) tal-Anness tar-Regolament (KEE) Nru 315/68: "er, għan-narċis, fejn xieraq ir-riferenza "taħlita""
Artikolu 2
Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-24 ta’ Jannar 1975.